Gladsaxe Kommune

Trafik og mobilitet

Rådhus Alle 7

2860 Søborg

Søborg 25.04.2024

**Ansøgning om parkeringsregulering ved optegning af parkeringsbåse på Hannedals Vejforenings veje.**

I henhold til beslutning på Hannedals Vejforenings ordinære generalforsamling 9. april 2024 ansøges hermed om parkeringsregulering på foreningens veje i form af etablering af en zone, hvor parkering kun må finde sted i de afmærkede båse.

Zonen som omfatter 68 båse og 4 zoneskilte som vist på vedhæftede tegning

**Parkeringsregulering på Hannedals Vejforenings veje**

Motivation for ansøgningen:

Hannedals Vejforening har i en årrække kunnet registrere et stigende antal parkeringer, som er uhensigtsmæssige, ulovlige og decideret farlige.

Fortove bliver ofte blokeret af parkerede køretøjer, hvilket er til gene for fodgængere og børn på vej til skole.

Fodgængere og skolebørn er derfor nødt til at gå på vejbanen, hvilket medfører forøget risiko for personpåkørsel.

Videre indskrænker parkeringerne udsynet for trafikanter generelt og nedsætter fremkommeligheden på vejbanen i sær for store køretøjer herunder udrykningskøretøjer.

Se venligst vedhæftede fotodokumentation.

Bestyrelsen vurderer, at parkeringsbåse er den rigtige løsning, idet denne løsning giver den optimale kombination af parkeringsregulering, fremkommelighed på vejbanen og fremkommelighed på fortovene.

Videre vil parkeringsbåsenes placering have en fartreducerende effekt på gennemkørende biltrafik og dermed øge trafiksikkerheden.

Hannedals Vejforening erklærer sig indforstået med at forestå og afholde udgiften til opmaling af båse og opsætning af zoneskilte.

Med venlig hilsen

Hannedals Vejforening

v/ Bestyrelsesformand Thomas Jacobsen

Skjoldborg Alle 6

2860 Søborg

Tlf.: 51 31 77 23

Mail: formand@hannedal.dk

Hannedals Vejforening [www.hannedal.dk](http://www.hannedal.dk) CVR 34779635